1

ELŐTERJESZTÉS sürgősségi napirend

Az EVAT Zrt alapszabályának módosításáról, valamint az Igazgatóság

ügyrendjének elfogadásáról

Tisztelt Közgyűlés!

Az EVAT Zrt Igazgatósága az 45/2023.(III.2.) számú határozatával fogadta el a társaság

Igazgatóságának ügyrendjét, egyben kezdeményezte annak a tulajdonos, Eger MJV Önkormányzat

Közgyűlésének jóváhagyását. (A módosításokkal egységes szerkezetben foglalt ügyrend az 1. számú

mellékletben csatolva) Tekintettel arra, hogy az ügyrend módosítása nem állt összhangban a

társaság alapszabályával, az ügyrend elfogadásáról a testület nem hozott döntést. Az EVAT Zrt az ellentmondás feloldására az alapszabályának módosítását és az igazgatóság ügyrendjének

elfogadását kezdeményezte.

1. Az EVAT Zrt. Igazgatósága, az ügyrendjét az alábbiak szerinti módosította:

5) Az Igazgatóság szervezete, működése alcím alatt

5.2. Az igazgatóság ülésének általános rendje,

5. pontjában foglaltak az alábbiakkal egészült ki:

„Amennyiben az igazgatóság ülésén valamennyi tag jelen van, és az erre irányuló külön

szavazás és egyhangú szavazat esetén, az ülés a meghívó kiküldésének idejétől függetlenül is

megtartható.”

5) Az Igazgatóság szervezete, működése alcím alatt

5.2. Az igazgatóság ülésének általános rendje,

8. pontjában foglaltak az alábbiak szerint egészült ki:

„Az Igazgatóság üléseire tanácskozási joggal meg kell hívni Eger Megyei Jogú Város

Polgármesterét, a Vezérigazgatót, szükség szerint a divízióvezetőket és a Felügyelő Bizottság

Elnökét. A Polgármester helyettesítésére az alpolgármester, vagy a meghatalmazása alapján

egy jogosult személy.”

5) Az Igazgatóság szervezete, működése alcím alatt

5.4. Az igazgatóság rendkívüli ülése és szavazás ülés tartás nélkül

pontjában foglaltak az alábbiak szerint módosult:

„Az Igazgatóság Elnöke jogosult az Igazgatóság ülését összehívni sürgős esetben telefon

útján, legkorábban a következő munkanapra, amennyiben a napirendi pont ezt indokolja.”

„Az Igazgatóság Elnöke indokolt esetben ülés tartása nélkül írásbeli szavazást és

határozathozatalt rendelhet el a számviteli törvény szerinti beszámoló és az adózott eredmény

felhasználásának a kérdéseit kivéve bármely kérdésbe, ha ezt a döntés sürgőssége indokolja.

2

II. Az EVAT Zrt alapszabályának módosítása

Az Igazgatóság ügyrendjének harmonizációja mellett, alapszabály módosításának másik oka, az

Agria Vállalkozói Park-ban, az elmúlt években értékesített ingatlanok, mint a társaság telephelyei,nem kerültek törlésre az alapítói okiratból.

Az EVAT Zrt alapszabályának a javasolt módosításokkal egységes szerkezetben az előterjesztés 2.számú melléklete tartalmazza.

A szükséges sürgősségi döntés indoka:

 Az alapszabály, a társaság telephelyi tekintetében valótlan adatokat tartalmaz, melyek

hatósági ellenőrzések esetében jelentős bírságolási kockázatot jelentenek, így azok mielőbbi

módosítása indokolt

 Az Igazgatóság által elfogadott SZMSZ nem áll összhangban a társaság alapszabályával, így

a mielőbbi módosítás indokolt.

Kérem a Tisztelt Közgyűlést, hogy fogadja el az alábbi határozati javaslatot.

Eger, 2023. június 21.

Orosz Ibolya

Eger Megyei Jogú Város

Képviselője

**Határozati javaslatok:**

I. Eger Megyei Jogú Város Önkormányzata Közgyűlése az EVAT Zrt. 2023. március

2. napján megtartott igazgatósági ülésén 45/2023.(III.2.) sz. igazgatósági

határozattal elfogadott ügyrend módosítását, a jelen határozat mellékletét képező,

módosításokkal egységes szerkezetbe foglalt ügyrend szerint jóváhagyja

Felelős: Mirkóczki Ádám polgármester

Szűcs Tamás vezérigazgató, EVAT Zrt

Határidő: 2023. július 07.

II. Eger Megyei Jogú Város Önkormányzata (székhelye: 3300 Eger, Dobó I. tér

2., adószáma: 15729325-2-10, képviseli: Mirkóczki Ádám polgármester),

mint az EVAT Egri Vagyonkezelő és Távfűtő Zártkörűen Működő

Részvénytársaság egyedüli részvényeseként Eger Megyei Jogú Város

Közgyűlése ………………… sz. közgyűlési határozatával a Polgári

törvénykönyvről szóló 2013. évi V. tv. 3:109. § (4) bek. rendelkezései

alapján az alábbi alapítói határozatokat hozza:

1/2023. (VI. …….) sz. alapítói határozat:

Eger Megyei Jogú Város Önkormányzata, mint a társaság egyedüli részvényese, akként

dönt, hogy az EVAT Zrt. Igazgatósága által a 45/2023. (III.02.) számú egyhangú határozattal

módosított ügyrendet egységes szerkezetbe foglaltan jóváhagyja, elfogadja.

2/2023. (VI. …….) sz. alapítói határozat:

Eger Megyei Jogú Város Önkormányzata, mint a társaság egyedüli részvényese a társaság

alábbi telephelyeinek törléséről rendelkezik, azzal, hogy a társaság Alapszabályának 1.

pontja telephelyei közül azok törlésre kerülnek:

3300 Eger, Dobó utca 9.

3300 Eger, Tárkányi út 150/4. hrsz.

3300 Eger, Tárkányi út 150/9. hrsz.

3300 Eger, Tárkányi út 150/13. hrsz.

3300 Eger, Tárkányi út 150/14. hrsz.

3300 Eger, Tárkányi út 150/15. hrsz.

3300 Eger, Tárkányi út 150/18. hrsz.

3300 Eger, Tárkányi út 150/19. hrsz.

3300 Eger, Tárkányi út 150/24. hrsz.

3300 Eger, Dobó István tér 9. földszint 1. ajtó

3/2023. (VI. …….) sz. alapítói határozat:

Eger Megyei Jogú Város Önkormányzata, mint a társaság egyedüli részvényese akként dönt,

hogy a társaság Alapszabályának 12. pontja – az Igazgatóság – az alábbiak szerint módosul:

12./ Az Igazgatóság:

Az Igazgatóság a társaság ügyvezető szerve, képviseli a társaságot bíróságok és más hatóságok előtt,

valamint harmadik személyekkel szemben.

Az Igazgatóság testületként jár el, hatáskörét az Igazgatósági ülésen gyakorolja.

Az Igazgatóságot a részvényes alapító határozattal jelöli ki, illetve több tagú társaság esetén a közgyűlés

választja öt évi időtartamra.

A tagok újraválaszthatók. Az Igazgatóság legalább három, legfeljebb hét tagból áll.

Az Igazgatóság tagjai:

Név: Protovinné Zsilinszky Erzsébet

Név: File Sándor

Név: Jánosi Zoltán

Név: Pintér István

Név: Dr. Szalóczi Géza György

Az Igazgatóság elnökét maga választja tagjai közül. Az Igazgatóság elnökének, illetve tagjának tisztsége

erre irányuló munkaviszony keretében nem látható el.

Az Igazgatóság tagjának, megbízatása lejárta előtt történő visszahívására, vagyis tisztségének bármely

okból történő megszűnése esetén kijelölésére az alapító jogosult azzal, hogy az így kijelölt Igazgatósági

tag az Igazgatóság megbízatásának lejártáig szól.

Az Igazgatóság jogait és feladatait testületként gyakorolja. Az Igazgatóság tagjainak egymás közötti

feladat- és hatáskör megosztásáról, továbbá az Igazgatóság működésének rendjéről, szabályairól az

Igazgatóság által megállapítandó ügyrendben kell rendelkezni – melyet az alapítói jogokat gyakorló

részvényes fogad el -, az alábbiak alkalmazásával.

Az Igazgatóság évente legalább négy alkalommal ülésezik, mely igazgatósági ülést az Igazgatóság elnöke

hívja össze. Az igazgatósági ülés összehívásának, megtartásának feltételeit, módját, működésének

kereteit, szabályait az Igazgatóság által megállapított – és az alapító által elfogadott – mindenkor hatályos

ügyrend tartalmazza, amelynek megfelelően kell eljárni, az Igazgatóság ennek megfelelően és alapján

működik.

Hatályos Igazgatósági ügyrend hiányában az Igazgatóság ülését az Igazgatóság elnöke írásban hívja

össze. Ez esetben a meghívó kiküldése és az ülés napja között legalább 8 napnak kell eltelnie, s a

meghívóhoz mellékelni kell a napirendi pontok eldöntéséhez szükséges mellékleteket. Az Igazgatóság

ülését az Igazgatóság elnöke vezeti, távollétében az adott ülésen ezen tisztségre megválasztott másik

igazgatósági tag.

Az Igazgatóság határozatait egyszerű szótöbbséggel hozza. Szavazategyenlőség esetén az elnök

szavazata dönt.

Az Igazgatóság határozatképes, ha az ülésen a tagok kétharmada, de legalább három tag jelen van.

Az Igazgatósági ülésről jegyzőkönyvet kell vezetni, mely jegyzőkönyvet az elnöknek és legalább egy

igazgatósági tag hitelesítőnek alá kell írnia.

Az Igazgatóság működésének általános szabályai:

a./ az Igazgatóság tagjai egy-egy szavazati joggal rendelkeznek,

b./ az Igazgatóság határozatait egyszerű szótöbbséggel hozza,

c./ az Igazgatóság ülését az elnök hívja össze az Igazgatóság hatályos Ügyrendjében foglaltak szerint,

akadályoztatása esetén az Ügyrendben meghatározott módon kerül sor az ülés összehívására – hatályos

Ügyrend hiányában az ülés összehívására az Alapszabály rendelkezései alkalmazandóak -,

d./ az Igazgatóság bármely tagjának, az ok és cél megjelölésével tett írásos indítványára az elnök az

indítvány kézhezvételétől számított 8 napon belül köteles intézkedni az Igazgatóság ülésének 30 napon

belüli időpontra történő összehívásáról. Ha az elnök az indítványnak nem tesz eleget a tag maga jogosult

az ülés összehívására.

e./ Az Igazgatóság üléséről jegyzőkönyvet kell készíteni.

Az Igazgatóság feladata:

a./ képviseli a Társaságot harmadik személyekkel szemben bíróságok és más hatóságok előtt,

b./ előkészíti és összehívja a Közgyűlést, különös tekintettel a jogszabályban meghatározott azon

esetekre, amikor a Közgyűlés összehívása kötelező, amennyiben a társaságnál közgyűlés működik.

c./ kialakítja a társaság munkaszervezetét, s erre irányuló alapítói határozat esetén elkészíti a Társaság

Szervezeti és Működési Szabályzatát,

d./ gyakorolja a munkáltatói jogokat a Társaság munkaszervezetét irányító társasági alkalmazott

(vezérigazgató) felett, vele munkaszerződést köt, amennyiben ezen munkavállaló nem az igazgatóság

tagja,

e./ gondoskodik a Társaság üzleti könyveinek szabályszerű vezetéséről, nyilvántartási, elszámolási és

adózási kötelezettségének teljesítéséről,

f./ gondoskodik a Társaság számviteli törvény szerinti beszámolójának/mérlegének,

eredmény-kimutatásának, kiegészítő mellékletének és üzleti jelentésének elkészítéséről és az alapítói

jogokat gyakorló részvényes általi elfogadásra történő előterjesztéséről,

g./ elkészíti az adózott eredmény felhasználására vonatkozó javaslatot,

h./ éves jelentést készít az alapító részére az ügyvezetésről, a Társaság vagyoni helyzetéről és

üzletpolitikájának teljesüléséről,

i./ javaslatot tesz minden olyan kérdésben, amelynek eldöntése az alapító hatáskörébe tartozik,

j./ ellát minden olyan feladatot, amely a Ptk. és egyéb jogszabályok, az Alapszabály, az

alapítói jogokat gyakorló részvényes írásbeli határozata szerint az Igazgatóság feladatát képezi,

k./ az Igazgatóság gyakorolja az EVAT Zrt. nevében és képviseletében az EVAT Zrt. egyszemélyes

gazdasági társaságaiban az alapítói jogokat, továbbá az EVAT Zrt. tulajdonában levő más társaságokban

meglevő részesedésekhez kapcsolódó tagsági jogokat,

l./ az ügyvezetésről, a társaság vagyoni helyzetéről és üzletpolitikájáról legalább évente egyszer a

közgyűlés, ha a részvénytársaságnál felügyelőbizottság működik, legalább háromhavonta a

felügyelőbizottság részére jelentést készít. (Ptk. 3:284. §),

m.) megállapítja az Igazgatóság Ügyrendjét és gondoskodik annak az Alapító általi jóváhagyása iránti

előterjesztésről, gondoskodik az Igazgatóság Ügyrendjének hatályos rendelkezéseknek megfelelő

fenntartásáról.

Az Igazgatóság tagjai a részvénytársaság Közgyűlésén tanácskozási joggal vesznek részt, amennyiben a

társaságnál közgyűlés működik.

Az Igazgatóság elnökét az Igazgatóság valamennyi tagja szavazatának egyszerű többségével választja

meg tagjai közül.

Az Igazgatóság elnökének feladatai közé tartozik többek között az, hogy

- összehívja és vezeti az Igazgatóság ülését,

- elrendeli az igazgatósági határozatokra vonatkozó szavazást, megállapítja annak eredményét.

Az Igazgatóság köteles az alapító felé a szükséges információkat, jelentéseket megadni.

Eger, 2023. június ……

……………………………………………….

Eger Megyei Jogú Város Önkormányzata

képviseli: Mirkóczki Ádám polgármester

alapítói jogok gyakorlója

Ellenjegyzem Egerben, 2023. június ….. napján:

Dr. Török Tamás ügyvéd, KASZ: 36070614

Felelős: Mirkóczki Ádám polgármester

Szűcs Tamás vezérigazgató, EVAT Zrt

Határidő: 2023. július 07.\_